VIDEO Arsenal sau Manchester City? Luptă teribilă pentru titlu în Premier League, mai este o etapă de jucat
Londonezii au câștigat pe ”Old Trafford” derby-ul cu Manchester United și au acum un punct peste City.
Arsenal a învins-o duminică, în deplasare, scor 1-0, pe Manchester United, în derby-ul etapei cu numărul 37 din Premier League.
În meciul de pe ”Old Trafford”, Kai Havertz a pasat în minutul 21 şi Leandro Trossard a înscris din nou pentru ”tunari”, deschizând scorul.
Manchester United nu a putut înscrie, iar Arsenal a ştiut să îşi apere avantajul minim. Finalul meciului s-a disputat pe o ploaie torenţială, iar victoria revenit lui Arsenal, scor 1-0.
Înfrângerea o ţine pe Manchester United departe de locurile europene, echipa lui Erik ten Hag fiind pe locul 8, cu 54 de puncte.
Arsenalul lui Mikel Arteta continuă lupta pentru titlu cu Manchester City, trecând pe primul loc al clasamentului, cu 86 de puncte. Echipa lui Arteta are însă un meci mai mult decât City, care se află pe locul secund, cu 85 de puncte.
Meciurile care vor decide titlul în Premier League
14 mai Tottenham - Manchester City (restanță)
19 mai Arsenal - Everton (ultima etapă)
19 mai Manchester City - West Ham United (ultima etapă)
Clasamentul din Premier League
news.ro
Urmăriți SPORT.RO și pe Google News